section_heading: He-Man i She-Ra: Božićno izdanje (1985.)
paragraph_text: Iste godine kada je Filmation premijerno prikazao prvi dugometražni film kao uvod u serijal o princezi moći She-Ra, objavljeno je i božićno izdanje u trajanju od oko 45 minuta. Duncan je izradio špijunsku raketu koju je slučajno pokrenuo Orko i završio na planetu Zemlji, rodnom planetu kraljice Marlene. Tamo je upoznao dvoje djece, Miguela i Aliciju te ih je poveo sobom na Eterniju. Buduči da je na Zemlji bilo vrijeme Božića, a i na Eterniji je vladala zima, Horde Prime se zabrinuo zbog Božića te je naredio svom bratu Hordaku i Skeletoru da otmu djecu i dovedu mu ih. Skeletor je prevario Hordaka i sam oteo djecu odlučivši ih osobno predati Horde Primeu i uzeti sve zasluge sebi. He-Man i She-Ra kreću u akciju kako bi oslobodili djecu koju se prethodno bili zarobili Monstroidi. Naposljetku je Skeletor pao pod utjecaj Božića te je pomogao He-Manu i She-Rai da oslobode djecu.